તેથી અત્યારના ચીનમાં સત્તાનું સુશોભન જિનપિંગને રૂડાં દેખાડે તેવું ગોઠવાઈ ગયું છે. સામ્યવાદી પાર્ટીમાં તેમનું સંપૂર્ણ વર્ચસ છે. પક્ષના અધ્યક્ષ તરીકે તેઓ ચીનની શક્તિશાળી સેનાના પણ વડા છે. સેનામાં પણ જિનપિંગનો જ રૂક્કો ચાલે છે. પ્રમુખ તરીકે કોઈને નિમવામાં આવે ત્યારે પણ સામ્યવાદી પક્ષના વડા જ સર્વસત્તાધીશ હોય છે. પરંતુ જિનપિંગ બંને હોદ્દા પોતાની પાસે રાખવા માગે છે. જોકે એક શક્યતા એવી પણ છે કે જિનપિંગને પક્ષના ચેરમેન તરીકે આજીવન રાખવામાં આવે અને પ્રમુખપદે તેમની કોઈ કઠપૂતળી આગળ જતાં બેસાડાય પણ ખરી. પરંતુ એમ ના થાય અને જિનપિંગ પોતે જ પ્રમુખપદે પણ બેસી રહેવા માગતો હોય તો માટે આ જરૂરી બંધારણીય વિધિ કરવે પડે. તેની તૈયારીઓ પણ કરી લેવાય છે.